**OSNOVNA ŠKOLA DR JOSIPA PANČIĆA**

**BRIBIR, KIČERI BB**

**OIB 42987580097**

 **IZVJEŠĆE O IZVRŠENJU FINANCIJSKOG PLANA**

 **OSNOVNE ŠKOLE DR JOSIPA PANČIĆA BRIBIR**

 **ZA 2021. GODINU**

Bribir, veljača 2022. godine

 **S A D R Ž A J:**

1. **OPĆI DIO**

Izvještaja o izvršenju Financijskog plana Osnovne škole dr. Josipa Pančića Bribir

* **Sažetak Općeg dijela**
* **A. Račun prihoda i rashoda**

- Prihodi i rashodi prema ekonomskoj klasifikaciji

 - Prihodi i rashodi prema izvorima financiranja

1. **POSEBNI DIO**

Izvještaja o izvršenju Financijskog plana Osnovne škole dr. Josipa Pančića Bribir

* Izvršenje po programskoj klasifikaciji
1. **OBRAZLOŽENJE**

Obrazloženje prihoda i rashoda

 **PRILOŽENE TABLICE**

 - Opći dio

 - Prihodi ukupno

 - Rashodi ukupno po ekonomskog klasifikaciji

 - Rashodi po programskoj klasifikaciji

 - Prihodi i rashodi u dijelu vlastitog proračuna-ekonomska klasifikacija

 - Rashodi u dijelu županijskog proračuna-ekonomska i programska kl.

 - Prenesena sredstva-ostvareni viškovi po izvorima i ekonomskoj kl.

Godišnji izvještaj o izvršenju Financijskog plana za 2021. godinu sastavljen je prema odredbama Zakona o proračunu i Pravilnika o polugodišnjem i godišnjem izvještaju o izvršenju proračuna. Obrazloženje ostvarenih prihoda i primitaka, rashoda i izdataka za razdoblje od 01.01.2021. – 31.12.2021. godine obuhvaća opći i posebni dio financijskog plana i obrazloženje ostvarenja prihoda i rashoda. Škola nije imala zaduživanja, nije davala jamstva i izdatke po jamstvima, pa isti neće ni biti obuhvaćeni ovim izvještajem.

**1. SADRŽAJ I OBUHVAT ISKAZIVANJA PODATAKA**

**Godišnji izvještaj o izvršenju Financijskog plana za 2021. proračunsku godinu obuhvaća:**

**1.1. Opći dio Financijskog plana**

**1.2. Posebni dio Financijskog plana**

**1.3. Obrazloženje ostvarenja prihoda i primitaka**

**UVOD**

Na osnovu Zakona o proračunu (Narodne novine broj 87/08, 136/12, 15/15), Škola je dužna izraditi Financijski plan za iduću proračunsku godinu, te projekciju Financijskog plana za sljedeće dvije proračunske godine.

Školski odbor dužan je do kraja tekuće godine usvojiti Plan za narednu godinu.
Financijski plan Škole za 2021. godinu izrađen je:
U skladu s odredbama Zakona o proračunu i Uputama proračunskim korisnicima za izradu proračuna Primorsko-goranske županije.

Financijskim planom omogućava se financiranje programa rada Škole. Pri sastavljanju Financijskog plana obavezno je pridržavati se zakonom propisane metodologije.

Škola je također izradila u tijeku 2021. godine **Prve izmjene i dopune** **Financijskog plana za 2021. godinu**, te sukladno usvojenom planu u nastavku daje se obrazloženje realizacije istoga za 2021. godinu.



**Obrazloženje prihoda planiranih u 1. Izmjenama i dopunama financijskog plana za 2021. godinu.**



**PRIHODI**

Škola je ostvarila prihoda u razdoblju od 01. siječnja do 31. prosinca 2021. godine 3.268.887,49 kn.

U nastavku ističemo odstupanja od plana na razini odjeljka računskog plana, za one prihode koji značajnije utječu na iskazivanje rezultata.

Prihodi za posebne namjene

Prihodi za posebne namjene sastoje se od Sufinanciranja cijene školske marende i produženog boravka te Treninga životnih vještina. Vidljivo je odstupanje u odnosu ostvareno na planirano. Razlog odstupanja je zbog većeg broja izostanaka učenika sa nastave radi pandemije Covid 19 virusa i nastave na daljinu.

Vlastiti prihodi

Prihodi od prodanih proizvoda nisu ostvareni jer Školska zadruga nije u uvjetima pandemije mogla izrađivati proizvode niti ostvariti planirani prihod.

Prihod od najma dvorane.

Prihod je manji u odnosu na 2020. i u odnosu na plan, jer nismo iznajmljivali

školsku dvoranu zbog poštivanja epidemioloških mjera. Prihod je ostvaren od

najma zemljišta.

Prihodi pomoći

Prihodi od Općine Vinodolske su manji u odnosu na planirano, jer Općina u 2021. godini nije financirala planirane programe školskog kurikuluma. Općina je doznačila prihod za plaću učiteljice produženog boravka i za logopeda.

Prihodi refundacije za štete

Planirani su prihodi za refundacije šteta, međutim kako nismo imali nastalih šteta, nismo ostvarili niti prihode za iste.

**Obrazloženje rashoda planiranih u 1. Izmjenama i dopunama financijskog plana za 2021. godinu.**



Škola je ostvarila u razdoblju od 01. siječnja do 31. prosinca 2021. godine 3.271.349,52 Kn rashoda.

U nastavku ističemo odstupanja od plana na razini odjeljka računskog plana, za one rashode koji značajnije utječu na iskazivanje rezultata.

**RASHODI**

321 NAKNADE TROŠKOVA ZAPOSLENIMA

Službena putovanja i stručna usavršavanja ostvarena su manja od planiranog zbog pandemije virusom Covid 19.

U odnosu na ostvareno na prethodnu godinu rashodi su veći iz razloga što su djelatnici u 2020. godini određeno vrijeme radili od kuće i nije im isplaćivana naknada dolaska na posao.

322 RASHODI ZA MATERIJAL ZA ENERGIJU

Rashodi za materijal i energiju u odnosu na planirano su manji, indeks 88,06%. Razlog odstupanja je što je u 2021. kupljeno manje namirnica za školsku marendu zbog izostanaka učenika, a također se kupilo manje materijala za održavanje.

323 RASHODI ZA USLUGE

Rashodi za usluge ostvareno u odnosu na planirano indeks iznosi 75.83% . Razlog odstupanja u najvećem dijelu je što je planiran prijevoz na izvanučioničku nastavu i terensku nastavu koja se nije realizirala zbog pandemije Corona virusom. Iz istog razloga nije realiziran plan Ostalih usluga u kojem je planirana usluga pripreme obroka za produženi boravak. Također u dijelu intelektualnih usluga nije realizirano planirana usluga logopeda s kojim je sklopljen Ugovor o djelu.

329 OSTALI NESPOMENUTI RASHODI POSLOVANJA

Vidljivo je veće odstupanje. Ostvareno u odnosu na prethodnu godinu razlog je što nismo u 2021. godini bili obvezni plaćati naknadu za nezapošljavanje invalida. A razlog odstupanja u odnosu na planirano je što Škola planira osiguranje zgrade, a u izvršavanju navedeni trošak ne prikazujemo mi već osnivač koji direktno plaća osiguranje zgrade osiguravatelju**.**

372 NAKNADE GRAĐANIMA I KUĆANSTVIMA

Rashodi ostvareni na ovom kontu odnose na nabavu besplatnih radnih udžbenika. U 2021. nabavljeni su besplatni udžbenici prema potrebama škole. U razvrstavanju udžbenika na radne udžbenike i udžbenike koje imaju vijek trajanja od 4 godine, omjer je bio veći u korist radnih.

422 POSTROJENJA I OPREMA

Rashodi za nabavu opreme nisu realizirani prema planiranom. Pa će se višak nepotrošenih sredstava prenesti u 2022. godinu i planirati po istoj namjeni.

424 KNJIGE

Odstupanja od planiranog je isto kao što je objašnjeno za konto 372. Nabava besplatnih udžbenika. Na ovom kontu je planirano više, a knjiženo manje besplatnih udžbenika čiji je vijek trajanja veći od 4 godine. Knjiženi su pod radne udžbenike.

**Obrazloženje rashoda po programskoj klasifikaciji**

PROGRAM: 5301 OSNOVNOŠKOLSKO OBRAZOVANJE

A530101: OSIGURAVANJE UVJETA RADA

IZVOR: I321401 VLASTITI PRIHODI-**NAJAM DVORANE**

U priloženoj tablici RASHODI VLASTITI – PROGRAMSKA KLASIFIKACIJA vidljivo je da su planirani rashodi u odnosu na ostvareno 2021. godine indeks 5,14% . Razlog tako velikog odstupanja je nemogućnost najma školske športske dvorane radi poštivanja epidemioloških mjera. Stoga nije niti ostvaren prihod od najma. Iz istog razloga nisu ostvareni ni rashodi koji se financiraju od navedenih sredstava.

PROGRAM: 5302 PROGRAMI IZNAD STANDARDA

A530222 PROGRAMI ŠKOLSKOG KURIKULUMA

IZVOR: 321401 VLASTITI PRIHODI – **ŠKOLSKA ZADRUGA**

Prihodi od prodanih proizvoda nisu ostvareni jer Školska zadruga nije u uvjetima pandemije mogla izrađivati proizvode niti ostvariti planirani prihod. Navedeno je razlog što nisu ni realizirani rashodi u odnosu na planirano.

IZVOR: 521401 POMOĆI **– ŠKOLSKI KURIKULUM-OPĆINA VINODOLSKA**

Planirani rashodi školskog kurikuluma koje financira Općina Vinodolska nisu realizirani u odnosu na planirano, jer Općina u 2021. godini nije financirala planirane programe školskog kurikuluma.

**Obrazloženje prenesenih viškova po izvorima i ekonomskoj klasifikaciji** 

U tabličnom prikazu vidimo da su prema Odluci Školskog odbora o preraspodjeli prenesenog viška iz 2020. , preneseni viškovi planirani po izvorima u 1. izmjenama i dopunama financijskog plana za 2021. godinu. 

Škola je ostvarila u razdoblju od 01. siječnja do 31. prosinca 2021. godine 3.268.887,49 Kn prihoda i 3.271.349,52 Kn rashoda, što daje manjak prihoda od 2.462,03 Kn. Višak prihoda prenesenih iz 2020. godine iznosi 27.572,25 KN, tako da na dan 31.12. 2021. **višak prihoda raspoloživ u slijedećem razdoblju iznosi ukupno 25.110,22 Kn .**

**ZAVRŠNE ODREDBE**

Ovo godišnje Izvješće o izvršenju financijskog plana Osnovne škole dr. Josipa Pančića Bribir dostavlja se Školskom odboru na usvajanje.

Nakon donošenja odluke o usvajanju Izvješća o izvršenju financijskog plana, škola je dužna isti dostaviti osnivaču Primorsko-goranskoj županiji, te ga objaviti na svojim mrežnim stranicama.

Sastavni dio ovog Izvješća o izvršenju financijskog plana su excel tablice koje su u privitku i čine sastavni dio ovog Izvješća.

**Izvješće izradila: Ravnatelj:**

Anita Saftić-Turjak Goran Matić, prof.

**KLASA: 400-04/22-01/1**

**URBROJ: 2107-35-22-1**

U Bribiru, 28.02.2022.